ชาวนิวเดลีอดกินหมากใส่ยาเส้น ทางการเฉียบ ห้ามซื้อขายยาเส้นแบบเคี้ยวแล้ว
ชาวอินเดียในเมืองหลวงอดเคี้ยวหมากเมาใส่ยาเส้นนับแต่นี้ทางการกรุงนิวเดลี ออกคำสั่งห้ามไม่ให้ประชาชนในกรุงนิวเดลีจำหน่าย ซื้อหา หรือครอบครองยาเส้นแบบเคี้ยวทุกชนิด หากใครฝ่าฝืนเจอโทษจำคุกสูงสุด 6 เดือนและปรับเงินกว่าแสนบาท ,เมื่อ 19 เม.ย.59 สื่อต่างประเทศรายงาน ทางการกรุงนิวเดลี เมืองหลวงของอินเดียเอาจริงเอาจังกับความพยายามหยุดยั้งประชาชนเคี้ยวหมากที่ใส่เส้นยาสูบซึ่งเป็นตัวการก่อให้เกิดโรคมะเร็งในช่องปากอัตราสูงมากในประเทศ ถึงขั้นออกคำสั่งห้ามไม่ให้ประชาชนในกรุงนิวเดลี จำหน่าย, ซื้อหา และครอบครอง ยาเส้นแบบเคี้ยวทุกรูปแบบและทุกชนิด หากใครฝ่าฝืนจะเผชิญกับการรับโทษจำคุกสูงสุดถึง 6 เดือน และโดนปรับเงิน 3 แสนรูปี (4,500 ดอลลาร์ หรือประมาณ 157,500 บาท) ขณะที่ทางการจะส่งทีมเจ้าหน้าที่ตำรวจคอยตรวจสอบร้านค้าและพ่อค้าแม่ค้าขายหมากทั้งหลายว่าแอบละเมิดคำสั่งหรือไม่,ข่าวแจ้งว่า คำประกาศห้ามดังกล่าวของทางการกรุงนิวเดลีที่ออกมาเมื่อสัปดาห์ที่แล้ว สร้างความยินดีให้แก่แพทย์ นักรณรงค์ด้านสาธารณสุขเป็นอย่างมาก หลังจากก่อนหน้านี้ บรรดาโรงงานผลิตยาสูบได้เป็นฝ่ายชนะคดีในศาล หลังยื่นคัดค้านการออกคำสั่งห้ามประชาชนในกรุงนิวเดลีจำหน่าย ซื้อและครอบครองยาเส้น แต่ด้วยความที่สังคมในอินเดียเร่ิมตื่นตัวและตระหนักถึงอันตรายจากยาเส้นที่เสี่ยงต่อการเป็นสาเหตุให้เกิดโรคมะเร็งในปาก จึงทำให้ทางการนิวเดลีเดินหน้าผลักดันในเรื่องนี้จนสำเร็จ,ทั้งนี้ ยาเส้น คือยาสูบชนิดหนึ่งที่หั่นใบยาเป็นเส้นๆ หรือชิ้นเล็กสำหรับมวนสูบหรือใส่กล้องสูบ โดยอินเดีย เป็นหนึ่งในประเทศแถบอุษาคเนย์ที่ประชาชนนิยมเคี้ยวหมากที่ใส่ยาเส้นเป็นอย่างมาก โดยที่อินเดียนั้น ผู้คนนิยมเคี้ยวหมากกันมาก และผู้ชายเคี้ยวหมากมากกว่าผู้หญิง โดยหมากในอินเดีย มีทั้งหมากเมา หรือหมากแบบใส่ยาเส้น กับหมากหวาน ซึ่งจะมีส่วนผสมอย่างอื่นเพิ่มเข้าไปอีก เช่นเม็ดยี่หร่า ชะเอม และหากเป็นหมากหวานก็จะใส่พวกมะพร้าวอบแห้ง ผลไม้อบแห้งด้วย
ชาวอินเดียในเมืองหลวงอดเคี้ยวหมากเมานับแต่นี้ทางการกรุงนิวเดลี ออกคำสั่งห้ามไม่ให้ประชาชนในกรุงนิวเดลีจำหน่าย ซื้อหา หรือครอบครองยาเส้นแบบเคี้ยวทุกชนิด หากใครฝ่าฝืนเจอโทษจำคุกสูงสุด 6 เดือนและปรับเงินกว่าแสนบาท 
ยาเส้น,ยาเส้นแบบเคี้ยว,หมากใส่ยาเส้น,อินเดีย,ห้ามซื้อขายยาเส้นแบบเคี้ยว,กรุงนิวเดลี,ข่าว,ไทยรัฐออนไลน์,ข่าวต่างประเทศ